
                                                    E L Ő T E R J E S Z T É S

                                           törvényességi felhívás megtárgyalására

Tisztelt Képviselő-testület!

A Jász-Nagykun-Szolnok Megyei Kormányhivatal törvényességi felügyeleti jogkörében eljárva felhívással élt a Csillagszem Állatvédelmi Alapítvány bejelentése alapján Martfű Város Önkormányzatának az állatok védelméről és kíméletéről szóló 1998. évi XXVIII. törvény (továbbiakban Ávt.)  48/A. § (3) bekezdésében foglalt feladat-ellátási kötelezettsége teljesítésének elmulasztása miatt, mivel 2012. február 14-től az önkormányzat nem rendelkezik érvényes megállapodással a kóbor állatok befogására vonatkozóan. 
A törvényességi felhívást az előterjesztéshez mellékelem.

A törvényességi felhívásnak megfelelően a jogszabálysértés megszüntetése érdekében az alábbi intézkedés megtételére került sor:

Martfű Város Önkormányzatának képviseletében Dr. Kiss Edit polgármester együttműködési megállapodást köt a törökszentmiklósi Befogadlak Állatvédelmi Alapítvánnyal, melynek értelmében az Ávt. 48/A. § (3) bekezdése értelmében a helyi önkormányzat kötelező feladatát, a kóbor állatok befogásáról és elhelyezéséről való gondoskodást a továbbiakban az alapítvány közreműködésével kívánja ellátni.
Az együttműködési megállapodást az előterjesztéshez mellékelem.

Tisztelt Képviselő-testület!

Javasolom, hogy az alábbi határozati javaslat elfogadásával a törvényességi felhívással a Képviselő-testület értsen egyet.

…../2012. (IX.26.) Ö. határozat
A kóbor ebek befogásáról és elhelyezéséről szóló kötelező feladat-ellátási kötelezettség elmulasztása miatti törvényességi felhívás elfogadásáról
Martfű Város Önkormányzatának Képviselő-testülete a Jász-Nagykun-Szolnok Megyei Kormányhivatal XI-B-06/00672-2/2012. számú törvényességi felhívását elfogadja és a 

törökszentmiklósi Befogadlak Állatvédelmi Alapítvánnyal megkötésre kerülő együttműködési megállapodással a jogszabálysértést megszünteti. 

Erről értesülnek:

1. Jász-Nagykun-Szolnok Megyei Kormányhivatal, Szolnok,

2. Valamennyi képviselő, Helyben.

M a r t f ű, 2012. szeptember 18.

                                                                                                        Szász Éva

Látta: Dr. Kiss Edit

          polgármester

